Kaiba an paglunsar kan opisyal na websiyto kan Stray Kids, nag-anunsyo an JYPE sa pagluwas kan pre-debut extended play (EP) kan grupo na may titulong Mixtape. Igwa inin nin pitong kanta na pinagtarabanagan suraton asin bilogon kan mga miyembro, kabali an  "Hellevator" asin iba pang mga kanta na saindang pigganapan durante sa palabas. An EP, kaiba an performance video kan ikaduwang track kaini na may titulong "Beware", iyo pigluwas kan Enero 8, 2018, mientras an performance video kan "Spread My Wings" iyo pig-upload online pakatapos nin sarong semana. Nagdebut ini sa numerong 2 sa Gaon's Album Chart asin Billboard's World Albums chart.